Viborg d. 15.09.22

**Referat af bestyrelsesmøde på Skive-Viborg HF&VUC mandag d. 5. september 2022**

Tilstede: Klaus Hansen, Ole Faarkrog-Søgaard, Thue Grum-Schwensen, Henning Poulsen, Hanne Andersen, Mads Ø. Christensen, Peter Møller Pedersen, Cirsten Justesen, Sussi Hjorth, Christian Jørgensen, Kent West Kristensen.

Ikke tilstede: Rene Holm

1. **Godkendelse af dagsorden**

Dagsordenen blev godkendt.

1. **Bestyrelsesseminar med fokus på den ny bestyrelse - fælles ambitioner og rammer**

*Forretningsorden for bestyrelsen*
Forslaget til forretningsorden for bestyrelsen blev gennemgået, og med afsæt i to konkrete cases blev den drøftet i forhold til, om den beskriver den ønskede fremtidige praksis for bestyrelsen.
I drøftelserne blev bl.a. behovet for et forretningsudvalg, kompetenceforholdet mellem forretningsudvalg og bestyrelse, kompetence i forhold til øverste leders ansættelsesforhold, håndteringen af tidfastsættelse til de enkelte punkter på dagsordenen og informationsbehovet om sager mellem bestyrelsesmøderne vendt.

Der var enighed om at reducere listen af de faste punkter til bestyrelsesmøderne, som fremgår af § 5 i forretningsordenen til at være et minimum:

* Godkendelse af og underskrivelse af referat fra forrige møde
* Økonomi
* Opfølgning på strategi
* Dagens dilemma jf. VIND-modellen
* Andre punkter rektor eller bestyrelsen ønsker behandlet

Med denne tilretning blev forretningsordenen godkendt.

Mads Ø. Christensen ønskede, at det skulle fremgå af referatet, at han ikke er enig i beslutningen om godkendelsen af forretningsordenen, idet han er uenig i den del, som omhandler forretningsudvalget.

*Referat fra forrige møde og fremtidige referater*

Formen og indholdet af referatet fra forrige møde blev drøftet, og det blev det besluttet, at det tydeligt skulle fremgå, hvad der blev drøftet og hvad der blev taget beslutning om, ligesom der ikke angives hvem eller hvor mange, der bragte specifikke emner til drøftelse.
Med dette tilrettet genudsendes referatet til godkendelse med referatet af dette møde.

Af den netop vedtagne forretningsorden fremgår det fremadrettet, at der tages beslutningsreferater fra bestyrelsesmøderne. Det blev drøftet, hvordan dette udmøntes i praksis, og det blev besluttet, at der i referaterne, udover hvad der besluttes, også skal være en kort redegørelse for, hvad der er blevet drøftet.

1. **Evt.**Det blev besluttet at flytte bestyrelsesmødet d. 4. oktober til d. 14. oktober, samt at forlænge bestyrelsesmødet d. 10. november med to timer, så det er fra kl. 16-20. Der planlægges med et længere bestyrelsesseminar i februar.

KWK/150922